**ՆԱԽԱԳԻԾ 3-99**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԿԱՊԱՆ  ՀԱՄԱՅՆՔԻ  ԱՎԱԳԱՆԻ**

**\_\_\_\_\_\_\_\_\_\_\_\_\_\_\_ 2024թ. N ----Ա**

**ՀԱՅԱՍՏԱՆԻ ՏԱՐԱԾՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄԻ ԿՈՂՄԻՑ ԻՐԱԿԱՆԱՑՎՈՂ «ՏԵՂԱԿԱՆ ԻՆՔՆԱԿԱՌԱՎԱՐՄԱՆ ԵՎ ԱՊԱԿԵՆՏՐՈՆԱՑՄԱՆ ԲԱՐԵՓՈԽՈՒՄՆԵՐ» ԾՐԱԳՐԻՆ ՄԱՍՆԱԿՑՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ, ՆԱԽԱՁԵՌՆՈՂ ԵՎ ԱՇԽԱՏԱՆՔԱՅԻՆ ԽՄԲԵՐԻ ԿԱԶՄԵՐԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 42-րդ կետով և համայնքի ղեկավարի առաջարկությունը, **Կապան** **համայնքի ավագանին որոշում  է.**

1․ Հավանություն տալ <<Տեղական ինքնակառավարման և ապակենտրոնացման բարեփոխումներ>> ծրագրին Կապան համայնքի մասնակցությանը։

2․ Հաստատել <<Տեղական ինքնակառավարման և ապակենտրոնացման բարեփոխումներ>> ծրագրի մասնակցության Կապան համայնքի նախաձեռնող խմբի կազմը՝

Գոռ Թադևոսյան համայնքի ղեկավարի առաջին տեղակալ նախագահ

Կարեն Գրիգորյան քաղ․ և հող․ բաժնի պետ նախագահի տեղակալ

Հասմիկ Ղոնյան տնտ․ զարգ․ և արտ․ կապերի բաժնի պետ քարտուղար

Աննա Սարգսյան տնտ․ զարգ․ և արտ․ կապերի բաժնի առաջատար մասնագետ հետադարձ կապի/բողոքներին արձագանքման համակարգող

Իվետա Թադևոսյան ֆինանսական բաժնի պետ

Արմեն Ստեփանյան քաղ․ և հող․ բաժնի գլխավոր մասնագետ

Արտյոմ Հարությունյան ավագանու անդամ

Անժելա Ալեքսանյան ավագանու անդամ

3․ Հաստատել <<Տեղական ինքնակառավարման և ապակենտրոնացման բարեփոխումներ>> ծրագրի մասնակցության Կապան համայնքի աշխատանքային խմբի կազմը՝

Գոռ Թադևոսյան համայնքի ղեկավարի առաջին տեղակալ

Կարեն Գրիգորյան քաղ․ և հող․ բաժնի պետ

Իվետա Թադևոսյան ֆինանսական բաժնի պետ

Հասմիկ Ղոնյան տնտ․ զարգ․ և արտ․ կապերի բաժնի պետ

4. Նախաձեռնող և աշխատանքային խմբերին՝ սույն որոշումից բխող գործառույթներն իրականացնել սահմանված կարգով։

5․ Ծրագրային առաջարկի հաստատման դեպքում կատարել 20% ներդրում <<Տեղական ինքնակառավարման և ապակենտրոնացման բարեփոխումներ>> ծրագրի պահանջներին համապատասխան։

6․ Ծրագրի իրականացման դեպքում ձեռք բերված միջոցների շահագործման և պահպանման անհրաժեշտ ծախսերը ներառել համայնքի բյուջեում։

7․ Ձեռք բերված միջոցները չօգտագործել այլ նպատակով, չօտարել կամ չսեփականաշնորհել ծրագրի ավարտից հետո 15 տարվա ընթացքում։

8․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՏԵՂԵԿԱՆՔ - ՀԻՄՆԱՎՈՐՈՒՄ**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ԲՅՈՒՋԵԻ ԾԱԽՍԵՐԻ  ԵՎ  ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Որոշման ընդունման անհրաժեշտությունը պայմանավորված է Տեղական ինքնակառավարման և ապակենտրոնացման բարեփոխումների ծրագրին հայտ ներկայացնելու անհրաժեշտությամբ։ Ծրագիրը հավանության արժանանալուց հետո նախատեսվում է ծրագրի ընդհանուր արժեքի 20 % չափով համաներդրում՝ համայնքի բյուջեից։